Fire personer alvorlig kullosforgiftet i Sandefjord
– Vi vet ikke hva som har forårsaket det, men målingene tilsier at de er alvorlig kullosforgiftet, sier operasjonsleder Tone Mette Baann Eftang til VG i 23.15-tiden. De fire mennene ble fraktet til Ullevål sykehus. Politiet opplyser natt til lørdag at de ikke har hørt noe om endringer i statusen til de fire. Like før midnatt hadde politiet sikret stedet. – Det vil si at vi har sperret av båten, og vi vil trolig gjennomføre krimtekniske undersøkelser i morgen, sier påtroppende operasjonsleder Kristian Johnsrud. Politiet vet foreløbig ikke hva som er årsaken til forgiftningen. Det skal ikke ha vært noen brann i området. – Fire personer ble funnet helt utslåtte i båten, av en båteier som tilfeldigvis kom over dem på brygga, sier Sandefjords Blads fotograf Geir Eriksen til Sandefjords Blad etter å ha vært i kontakt med politiet der. Ifølge avisen lå båten inntil en brygge i Roabukta i Asnes i Sandfjord. På Twitter melder politiet at båten lå fortøyd. Det skal ikke ha vært noen brann i båten, og politiet kommer til å etterforske saken som en ulykke. Saken etterforskes som en ulykke, og krimteknikere skal undersøke båten lørdag. Årsaken til ulykken er ikke åpenbar, ifølge politiet i Vestfold. Politiet fikk melding om ulykken via AMK klokken 20.05.
Fire menn i 20-årene ble fredag kveld fraktet til Ullevål sykehus med kullosforgiftning ambulansehelikopter på grunn av kullosforgiftning på en båt i Sandefjordsfjorden.